open-index/open-wikipedia-markdown huggingface dataset:
কোতুলপুর বিধানসভা কেন্দ্র

**কোতুলপুর (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। ২০১১ সালে এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৬ নং কোতুলপুর বিধানসভা (এসসি) কেন্দ্রটি দেশড়া-কোয়ালপাড়া, কোতুলপুর, লেগো, মির্জাপুর, গোপীনাথপুর এবং শিহর গ্রাম পঞ্চায়েত গুলি কোতুলপুর সমষ্টি উন্নয়ন ব্লক এবং 
গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড এবং উত্তরবাড় গ্রাম পঞ্চায়েত গুলি জয়পুর সমষ্টি উন্নয়ন ব্লক গুলির অন্তর্গত।

কোতুলপুর বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৪ উপনির্বাচন
কোতুলপুর কেন্দ্রে উপনির্বাচন হওয়ার কারণ, কংগ্রেসের বিধায়ক সৌমিত্র খান তৃণমূল কংগ্রেসে যোগদান করেন এবং বিষ্ণুপুর লোকসভা কেন্দ্রে এমপি পদে নির্বাচিত হন।

 

### ২০১১

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর কল্পনা কোলে কোতুলপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অলোকা সেন মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মানষী ঘোষ ২০০১ সালে তৃণমূল কংগ্রেসের সুনিল দাসকে পরাজিত করেন। সিপিআই (এম) এর গৌরিপদ দাস ১৯৯৬ সালে কংগ্রেসের নিখিল বোসকে, ১৯৯১ সালে কংগ্রেসের অক্ষয় কুমার কোলে  এবং ১৯৮৭ সালে কংগ্রেসের বাবলু কোলে কে পরাজিত করেন। সিপিআই (এম) গুনধর চৌধুরী ১৯৮২ এবং ১৯৭৭ সালে কংগ্রেসের অক্ষয় কুমার কোলে কে পরাজিত করেন।

### ১৯৫৭-১৯৭২
১৯৭২ সালে কংগ্রেসের অক্ষয় কুমার কোলে জয়ী হন। সিপিআই (এম) এর জটাধারী মুখোপাধ্যায় ১৯৭১ সালে জয়ী হন। বাংলা কংগ্রেসের নিরঞ্জন ভদ্র ১৯৬৯ সালে জয়ী হন। ১৯৬৭ সালে বাংলা কংগ্রেসের এস. সরকার জয়ী হন। কংগ্রেসের জগন্নাথ কোলে ১৯৬২ এবং ১৯৫৭ সালে জয়ী হন। এর আগে কোতুলপুর কেন্দ্রে আসন বিদ্যমান ছিল না।

## তথ্যসূত্র
১৮. পশ্চিমবঙ্গ বিধানসভা নির্বাচন, ২০১৬

১৯. পশ্চিমবঙ্গ বিধানসভা নির্বাচন, ২০২১

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
মেদিনীপুরী বাংলা উপভাষা

**মেদিনীপুরী বাংলা** বাংলা ভাষার একটি উপভাষা এবং কথ্যরূপ। পশ্চিমবঙ্গের অবিভক্ত মেদিনীপুর জেলা, ওড়িশার ময়ূরভঞ্জ জেলা এবং ঝাড়খণ্ডের সিংভূম জেলার বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়।

## আঞ্চলিক সীমানা
মেদিনীপুরের কথ্য ভাষা বাংলা ভাষার অন্যতম পুরোনো রূপ৷ বাংলার সাংস্কৃতিক জীবনে মেদিনীপুরের স্থান খুব উঁচুতে। মেদিনীপুরের পশ্চিম দিকটা অর্থাৎ ঝাড়গ্রাম মহকুমার কথ্য ভাষা মধ্য রাঢ়ীয় উপভাষা৷ মেদিনীপুর লাগোয়া ময়ূরভঞ্জ ও সিংভূমেও ওই একই উপভাষার প্রচলন রয়েছে। মেদিনীপুরেরই দক্ষিণাংশে রসুলপুর নদীর মোহনা থেকে সুবর্ণরেখা নদীর মোহনা পর্যন্ত যে তীরভূমি সেই অংশের কথ্য ভাষার নাম কাঁথি বাংলা৷ এই মেদিনীপুরী বাংলা ভাষায় ব্যঞ্জনের পূর্ণ উচ্চারণ খুব বেশি মাত্রায় রয়েছে৷ তথ্য প্রমাণে এই ধরনের সিদ্ধান্তে পৌঁছানো খুবই স্বাভাবিক যে কবি কালিদাস এই অঞ্চলেরই মানুষ ছিলেন৷

## বৈশিষ্ট্য
১। মেদিনীপুরী বাংলায় সবসময় ‘শ’ ও ‘ষ’-এর উচ্চারণ আইপিএ ʃ-এর মতো হয়। 

২। মহাপ্রাণ ধ্বনি ‘ছ’ এর উচ্চারণ লোপ পেয়ে অল্পপ্রাণ ধ্বনি ‘চ’ এর মতো হয়ে যায়।
 
৩। উত্তম পুরুষের অতীতকালের ক্রিয়াপদে প্রমিত বাংলার ‘লাম’ প্রত্যয়ের পরিবর্তে ‘লি’ প্রত্যয় ব্যবহৃত হয়। 
*যেমন — করলি, দিলি ইত্যাদি।
৪। উত্তম পুরুষের ঘটমান বর্তমান কালের ক্রিয়ার শেষে ‘ঠি’ বিভক্তি হয়। 
*যেমন — আমি/মুই করঠি (করছি)।
৫। না বাচক অব্যয় পরিবর্তিত হয়ে 'নি' হয়ে যায়। 
*যেমন — যাবো নি, করবো নি ইত্যাদি।
***কিছু কাঁথির বাংলা ভাষার বাক্য**:
*তুমি কাই যাব?(তুমি কোথায় যাবে?), আমি যাইটি(আমি যাচ্ছি), তারমনে আইসবে নি(তারা আসবে না), ভোগ লাগছে(খিদে পেয়েছে), মাইঝিটা কাই গ্যালা রায়! (মেয়েটা কোথায় গেল রে!), তুমার টকা কাই?( তোমার ছেলে কোথায়?), অখন কুন্ঠি আছ?(এখন কোথায় আছো?)...

## জনগোষ্ঠী অনুযায়ী ভাষাগোষ্ঠী বিভাজন
মেদিনীপুরী বাংলা ভাষাগোষ্ঠীকে সংস্কৃতি ও জনগোষ্ঠী অনুযায়ী মোটামুটি কয়েকটি উপবিভাগে ভাগ করা হয়েছে। 
* **উৎকল জাত জনগোষ্ঠী:** এরা পূর্ব মেদিনীপুর, ঝাড়গ্রাম এবং পশ্চিম মেদিনীপুর জেলাতে বসবাস করেন।
* **রাঢ় নিকটবর্তী:** মেদিনীপুরের উত্তরাংশের অধিকাংশ জনগোষ্ঠী হাওড়া, হুগলি ও বাঁকুড়া জেলার সাথে সম্পর্কিত।
* ** কুর্মি মাহাত / কুর্মি মাহাতো সম্প্রদায়:** ঝাড়গ্রাম জেলা এবং পশ্চিম মেদিনীপুর জেলায় OBC কুর্মি মাহাত / কুর্মি মাহাতো সম্প্রদায়ের বসবাস।
* **মাহিস্য সম্প্রদায়:** অধিকাংশ মাহিস্য সম্প্রদায় পূর্ব মেদিনীপুরের বসবাস করেন।
* **সদগোপ সম্প্রদায়:** উত্তর ও মধ্য মেদিনীপুরে সদগোপ সম্প্রদায়ের বসবাস। সদগোপ কথার অর্থ ভালো গোয়ালা।।

## তথ্যসূত্র

বিষয়শ্রেণী:বাংলা উপভাষা
বিষয়শ্রেণী:পশ্চিমবঙ্গের ভাষা
কিশোর কুমার জুনিয়র

***কিশোর কুমার জুনিয়র*** একটি ২০১৮ সালের কৌশিক গঙ্গোপাধ্যায় পরিচালিত বাংলা চলচ্চিত্র যার মুখ্যভূমিকায় অভিনয় করেছে প্রসেনজিৎ চট্টোপাধ্যায়, অপরাজিতা আঢ্য।

## কাহিনী
এই চলচ্চিত্রটি একজন গায়ক, কিশোর কুমার জুনিয়র (প্রসেনজিৎ চট্টোপাধ্যায়) সম্পর্কে, যিনি কেবল কিংবদন্তি গায়ক কিশোর কুমারের গান গেয়ে থাকেন। কিশোর কুমার জুনিয়র (কেকেজে) এই উপাধিটি গায়ক কিশোর কুমার দ্বারা স্বয়ং প্রদত্ত। কেকেজে কলকাতায় তার স্ত্রী রিতা (অপরাজিতা আঢ্য) ও পুত্র ঋষির (ঋতব্রত মুখোপাধ্যায়) সাথে বসবাস করে  এবং তার ব্যান্ডের সঙ্গীত শিল্পীরা তার দ্বিতীয় পরিবারের অনুরূপ। রাজস্থানের কিছু সীমান্তবর্তী গ্রামের জন্য কেকেজে, তার স্ত্রী এবং ব্যান্ডকে কোনো এক সরকারি অনুষ্ঠানে গান গাইবার জন্য আমন্ত্রণ জানানো হয়। কিন্তু রাজস্থানে পৌঁছাতে তাদের কিছু পাকিস্তানি জঙ্গিরা অপহরণ করে নেয় যাদের উদ্দেশ্য অস্পষ্ট।
একমাত্র কেকেজে-ই, তার স্ত্রী ও ব্যান্ডের সদস্যদের পাকিস্তানি সন্ত্রাসবাদীদের কবল থেকে বাঁচাতে পারে।
চলচ্চিত্রের বেশিরভাগ বিখ্যাত সঙ্গীত শিল্পী কুমার শানুর কণ্ঠে গাওয়া।

## শ্রেষ্ঠাংশে
* কিশোর কুমার জুনিয়র/রজত ঘোষ এর চরিত্রে প্রসেনজিৎ চট্টোপাধ্যায়
* স্ত্রী রিতা এর চরিত্রে অপরাজিতা আঢ্য
* পুত্র ঋষি এর চরিত্রে ঋতব্রত মুখোপাধ্যায় 
* রাজেশ শর্মা
* খোকন এর চরিত্রে লামা হালদার

## সঙ্গীত

## মুক্তি
কিশোর কুমার জুনিয়র, দুর্গাপূজার ঠিক আগে, ১২ই অক্টোবর ২০১৮ এ মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০১৮-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:ভারতীয় সঙ্গীতধর্মী নাট্য চলচ্চিত্র
বিষয়শ্রেণী:রাহুল দেববর্মণ সুরারোপিত চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:কিশোর কুমার
বিষয়শ্রেণী:ক্যামেলিয়া প্রোডাকশনের চলচ্চিত্র
বিষয়শ্রেণী:পিভিআর আইনক্স পিকচার্স কর্তৃক পরিবেশিত চলচ্চিত্র
ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স

**ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স** (আইএফএফএইচএস) হচ্ছে একটি সংগঠন, যেটি ফুটবলের ইতিহাস এবং রেকর্ডগুলো ধারণ করে। এটি হেলমাট কাসারের সময়ে ফিফার সাধারণ সম্পাদকের নির্দেশনা পালন করে আলফ্রেডো পোজ দ্বারা লাইপ্‌ৎসিশে ১৯৮৪ সালের ২৭শে মার্চ তারিখে প্রতিষ্ঠিত হয়েছিল। আইএফএফএইচএস কিছু সময়ের জন্য আবুধাবির আল-মুুরোর স্ট্রিট ১৪৭-ভিত্তিক একটি প্রতিষ্ঠান ছিল, তবে ২০১০ সালে এটি জার্মানিতে স্থানান্তর করা হয়।

২০০২ সালের পূর্ব পর্যন্ত প্রাথমিক পর্যায়ে, আইএফএফএইচএস ফুসবল-ওয়েলটজিটখিফ্ট, লিবারো স্পেজিয়াল ডিউশ এবং লাইবেরো ইন্টারন্যাশনালের মতো ত্রৈমাসিক পত্রিকা প্রকাশ করেছিল। এই ত্রৈমাসিক পত্রিকাগুলো বন্ধ করার আনুষ্ঠানিক কারণ কখনোই প্রকাশ করা হয়নি। এই পরিসংখ্যান সংস্থাটির ক্রিয়াকর্ম বর্তমানে তাদের ওয়েবসাইটে প্রকাশ করে থাকে, যা ফিফা সমর্থিত। বর্তমানে ফিফা আইএফএফএইচএস-এর কাজ স্বীকৃতি প্রদান করেছে, যদিও ফুটবলের শীর্ষ সংস্থার সাথে এই সংস্থার কোন সম্পর্ক নেই।

## তথ্যসূত্র

## বহিঃসংযোগ
*     
*  
* নতুন প্রকাশিত ওয়েবসাইট
* বার্ষিক পুরস্কার

বিষয়শ্রেণী:ফুটবল সংস্থা
বিষয়শ্রেণী:ফুটবলের ইতিহাস
বিষয়শ্রেণী:ফুটবল রেকর্ড ও পরিসংখ্যান
রুম কর্তৃক অর্জিত পুরস্কারসমূহ

*[[রুম (২০১৫-এর চলচ্চিত্র)|রুম]]* লেনি আব্রাহামসন পরিচালিত ২০১৫ সালের একটি নাটকীয় ব্রিটিশ-আমেরিকান-কানাডিয়ান-আইরিশ চলচ্চিত্র।   এটি এমা ডনহিউর *রুম* উপন্যাসের ওপর ভিত্তি করি নির্মিত হয়েছে। এমা ডনহিউ চলচ্চিত্রটির চিত্রনাট্যও রচনা করেছেন। ব্রি লারসন জয় নিউসাম চরিত্রে অভিনয় করেন, যে তার পাঁচ বছর বয়সী সন্তান জ্যাকের (জ্যাকব ট্রেম্বলে) সাথে বন্দী অবস্থায় জীবনযাপন করছে। জোয়ান এ্যালেন, উইলিয়াম এইচ. মেসি, এবং শন ব্রিজার্স চলচ্চিত্রের অন্যান্য চরিত্রে অভিনয় করেন। *রুমের* প্রিমিয়ার হয় টেলুরাইড চলচ্চিত্র উৎসবে ২০১৫ সালের ৪ঠা সেপ্টেম্ব, পরে ২০১৬ সালের ২২ জানুয়ারি যুক্তরাষ্ট্র ও কানাডার ৮০০টি প্রেক্ষাগৃহে চলচ্চিত্রটি বৃহৎ পরিসরে মুক্তি দেওয়া হয়। $১৩ মিলিয়ন ডলার বাজেটের চলচ্চিত্রটি বিশ্বব্যাপী $৩৫ মিলিয়ন ডলার আয় করেছে।

## তথ্যসূত্র

বিষয়শ্রেণী:২০১৫-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:চলচ্চিত্রের প্রাপ্ত পুরস্কার ও মনোনয়নের তালিকা
খালেদা জিয়ার তৃতীয় মন্ত্রিসভা

১ অক্টোবর ২০০১ সালে বাংলাদেশের অষ্টম জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ জাতীয়তাবাদী দল সংখ্যাগরিষ্ঠতার ভিত্তিতে সরকার গঠন করে। ১০ অক্টোবর ২০০১ সালে খালেদা জিয়াকে প্রধানমন্ত্রী করে মন্ত্রিসভা গঠিত হয় এবং ২৯ অক্টোবর ২০০৬ সালে এই মন্ত্রিসভা বিলুপ্ত হয়।

## মন্ত্রিসভার সদস্যগণ

বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণ মন্ত্রী পদমর্যাদা সম্পন্ন।

;*রাজনৈতিক দল*
*
*
*

### মন্ত্রীগণ

### প্রতিমন্ত্রীগণ

### উপমন্ত্রীগণ

## তথ্যসূত্র

বিষয়শ্রেণী:বাংলাদেশের মন্ত্রিসভা
বিষয়শ্রেণী:বাংলাদেশ সরকার
বিষয়শ্রেণী:অষ্টম জাতীয় সংসদ
বিষয়শ্রেণী:বাংলাদেশের রাজনৈতিক ইতিহাস
বিষয়শ্রেণী:খালেদা জিয়া
ইন্দাস বিধানসভা কেন্দ্র

**ইন্দাস (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৭ নং ইন্দাস বিধানসভা (এসসি) কেন্দ্রটি ইন্দাস সমষ্টি উন্নয়ন ব্লক এবং বলসি-১, বলসি-২, বিউর-বেতুর, জামকুড়ি এবং কুশদ্বীপ গ্রাম পঞ্চায়েত গুলি পাত্রসায়র সমষ্টি উন্নয়ন ব্লক এবং লাউগ্রাম এবং মদনমোহনপুর গ্রাম পঞ্চায়েত গুলি কোতুলপুর সমষ্টি উন্নয়ন ব্লক গুলির অন্তর্গত।

ইন্দাস বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর মহাদেব পাত্র ইন্দাস কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বাসুদেব দিগারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নন্দ দুলাল মাঝি ২০০১ সালে তৃণমূল কংগ্রেসের পূর্ণিমা লোহারকে পরাজিত করেন, ১৯৯৬ সালে কংগ্রেসের নব কুমার রজক  এবং ১৯৯১ সালে কংগ্রেসের সনাতন সাঁতরাকে পরাজিত করেন। সিপিআই (এম) এর বদন বোড়া ১৯৮৭ সালে কংগ্রেসের পিরু চন্দ্র পন্ডিতকে পরাজিত করেন, ১৯৮২ সালে কংগ্রেসের গৌরচন্দ্র লোহারকে এবং ১৯৭৭ সালে জনতা পার্টির নবদুর্গা কে পরাজিত করেন।

### ১৯৬৭-১৯৭২
১৯৭২ সালে কংগ্রেসের সনাতন সাঁতরা জয়ী হন। সিপিআই (এম) এর বদন বোড়া ১৯৭১ সালে জয়ী হন। বাংলা কংগ্রেসের অবনী কুমার সাহা ১৯৬৯ সালে জয়ী হন। ১৯৬৭ সালে বাংলা কংগ্রেসের পি.সি.মাল জয়ী হন। এর আগে ইন্দাস কেন্দে আসন বিদ্যমান ছিল না কিন্তু সেখানে পাত্রসায়র নামে একটি আসন বিদ্যমান ছিল।

### ১৯৫৭-১৯৬২পাত্রসায়র
কংগ্রেসের গুরুপদ খাঁ ১৯৬২ সালে জয়ী হন। কংগ্রেসের গুরুপদ খাঁ এবং ভবতারন চক্রবর্তী উভয়ই ১৯৫৭ সালে পাত্রসায়র যৌথ কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
গ্যালাক্তিকোস

***গ্যালাক্তিকোস*** (গ্যালাক্টিকসের স্প্যানিশ, যা দ্বারা সুপারস্টার উল্লেখ করা হয়) হচ্ছে বিশ্ব বিখ্যাত রিয়াল মাদ্রিদের ফুটবল খেলোয়াড়, যারা রিয়াল মাদ্রিদের ফ্লোরেন্তিনো পেরেজের সভাপতিত্বে "**গ্যালাক্তিকোস**" নীতির মাধ্যমে নিয়োগ করা হয়েছিল, যেখানে তার প্রথম মেয়াদে তিনি প্রতি বছরের গ্রীষ্মে কমপক্ষে একজন গ্যালাক্তিকো কিনেছিলেন। গ্যালাক্টিকোস শব্দটি বর্তমানে প্রায়শই যেকোন দলের ফুটবল সুপারস্টারের একটি নির্বাচিত তালিকার জন্য আরো সাধারণ অর্থে ব্যবহার করা হয়ে থাকে।

এই শব্দটি ইতিবাচক এবং নেতিবাচক উভয় অর্থই বহন করে। প্রাথমিকভাবে, এটি সুপারস্টার খেলোয়াড়দের স্বাক্ষর এবং একটি বিশ্বব্যাপী দলের নির্মাণের ওপর জোর দিতে ব্যবহৃত হয়। পরবর্তীতে এই শব্দটি আরও নেতিবাচক স্বরবর্ণ আকর্ষণ করে; গ্যালাক্টিকো শব্দটি প্রিমা দোনার সমার্থক হয়ে উঠে এবং এটির অধীনে নির্মিত স্থানান্তর নীতি এবং পার্শ্ব দল তৈরি করা হয়। পরবর্তীতে বিভিন্ন গণমাধ্যম প্রকাশ করে যে, রিয়াল মাদ্রিদ তাদের প্রতিষ্ঠিত এই গ্যালাক্তিকো নীতিতে ব্যর্থ হয়েছে।

ফুটবল ছাড়াও অন্যান্য খেলাধুলায় বিভিন্ন দলের ক্ষেত্রে এই শব্দটি ব্যবহার করা হয়ে থাকে। উদাহরণস্বরূপ, ২০১২ সালে ব্রিটিশ রাগবি ইউনিয়নের ভাষ্যকার মার্টিন গিলিংহাম ফরাসি তারকা টউলনকে "রাগবির গ্যালাক্টিকোস" বলেছিলেন।

## তথ্যসূত্র

## আরও পড়ুন

* 
* 
* 
* 
* 
* 
* 
* 

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:ফুটবল খেলোয়াড়ের গ্রুপের ডাকনাম
ইস্টন ম্যাকমরিস

**ইস্টন ডাডলি অ্যাশটন সেন্ট জন ম্যাকমরিস** (; জন্ম: ৪ এপ্রিল, ১৯৩৫) জ্যামাইকার সেন্ট অ্যান্ড্রু এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফব্রেক বোলিংয়ে পারদর্শী ছিলেন **ইস্টন ম্যাকমরিস**।

## টেস্ট ক্রিকেট
সমগ্র খেলোয়াড়ী জীবনে ১৩ টেস্টে অংশগ্রহণ করার সুযোগ পেয়েছেন ইস্টন ম্যাকমরিস। ৫ ফেব্রুয়ারি, ১৯৫৮ তারিখে সফরকারী পাকিস্তানের বিপক্ষে টেস্ট ক্রিকেটে অভিষেক ঘটে তার।

১৯৬১-৬২ মৌসুমে ভারত দল ওয়েস্ট ইন্ডিজ গমন করে। সাবিনা পার্কে অনুষ্ঠিত নিজ মাঠে সফরকারীদের বিপক্ষে সেঞ্চুরি করেন। দ্বিতীয় উইকেট জুটিতে রোহন কানহাইয়ের সাথে ২৫৫ রান তুলেছিলেন। এ সিরিজটিই তার খেলোয়াড়ী জীবনের সফলতম সিরিজ হিসেবে পরবর্তীকালে পরিগণিত হয়েছিল। চার টেস্টে অংশ নিয়ে ৫৮.১৬ গড়ে ৩৪৯ রান তুলেন। তন্মধ্যে সর্বনিম্ন সংগ্রহ ছিল ৩৭ রান।

১৯৬৩ ও ১৯৬৬ সালে ওয়েস্ট ইন্ডিজ দলের সাথে দুইবার ইংল্যান্ড গমন করেন। তবে, ধীরগতিসম্পন্ন ও সবুজ পিচে তুলনামূলকভাবে বেশ কম সফল হয়েছিলেন তিনি। ১৯৬৩ সালে মিডলসেক্সের বিপক্ষে অপরাজিত ১৯০ রানের ইনিংস খেললেও তৎজন্যে ৪০০ মিনিট সময় মাঠে অবস্থান করেছিলেন।

## ঘরোয়া ক্রিকেট
ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন ইস্টন ম্যাকমরিস। দলের অন্যতম প্রধান ব্যাটিং মেরুদণ্ড ছিলেন তিনি। পাঁচটি ঘরোয়া মৌসুমে ৬০ ঊর্ধ্ব গড়ে ব্যাটিং করেছেন। তন্মধ্যে, ১৯৬৬-৬৭ মৌসুমে গায়ানার বিপক্ষে ব্যক্তিগত সর্বোচ্চ ২১৮ রানের ইনিংস খেলেছিলেন। ১৯৬৭-৬৮ মৌসুম থেকে জ্যামাইকা দলের অধিনায়কের দায়িত্বে ছিলেন। ১৯৭১-৭২ মৌসুমে অবসর গ্রহণের পূর্ব-পর্যন্ত এ দায়িত্ব পালন করেছিলেন।

## তথ্যসূত্র

## আরও দেখুন
* জন স্নো
* সেম্যুর নার্স
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩৫-এ জন্ম
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:২০২২-এ মৃত্যু
বিষয়শ্রেণী:জামাইকার ক্রিকেটার
টিচ কর্নফোর্ড

**ওয়াল্টার ল্যাটার কর্নফোর্ড** (; জন্ম: ২৫ ডিসেম্বর, ১৯০০ - মৃত্যু: ৬ ফেব্রুয়ারি, ১৯৬৪) পূর্ব সাসেক্সের হার্স্ট গ্রীন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন ‘টিচ’ ডাকনামে পরিচিত **টিচ কর্নফোর্ড**।

## কাউন্টি ক্রিকেট
মাত্র পাঁচ ফুট দৈহিক উচ্চতার অধিকারী ছিলেন ও টিচ ডাকনামে পরিচিতি পান। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২১ সালে সাসেক্সের পক্ষে খেলতে শুরু করেন। দ্বিতীয় বিশ্বযুদ্ধের পূর্ব-পর্যন্ত একাধারে খেলতে থাকেন। যুদ্ধ শেষ হবার পর আপদকালীন সময়ের জন্যে ১৯৪৭ সালে ৪৬ বছর বয়সে আরও একটি খেলায় অংশ নিয়েছিলেন তিনি।

## টেস্ট ক্রিকেট
সমগ্র খেলোয়াড়ী জীবনে চারটিমাত্র টেস্ট খেলায় অংশগ্রহণের সুযোগ পেয়েছিলেন টিচ কর্নফোর্ড। ১০ জানুয়ারি, ১৯৩০ তারিখে টেস্ট ক্রিকেটে অভিষেক ঘটে তার। ১৯২৯-৩০ মৌসুমে হ্যারল্ড জিলিগানের নেতৃত্বাধীন ইংরেজ দলের সদস্যরূপ নিউজিল্যান্ড গমন করেন। চার টেস্টে গড়া ঐ সিরিজটিই স্বাগতিক নিউজিল্যান্ডের প্রথমবারের মতো টেস্টে অংশগ্রহণ করা ছিল। সিরিজের প্রত্যেক টেস্টেই তিনি অংশ নেন।

৬ ফেব্রুয়ারি, ১৯৬৪ তারিখে ৬৩ বছর বয়সে সাসেক্সের ব্রাইটনে টিচ কর্নফোর্ডের দেহাবসান ঘটে।

## তথ্যসূত্র

## বহিঃসংযোগ
* 
* 
*
*

বিষয়শ্রেণী:১৯০০-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ উইকেট-রক্ষক
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
রিচার্ড স্নেল

**রিচার্ড পিটার স্নেল** (; জন্ম: ১২ সেপ্টেম্বর, ১৯৬৮) ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং উদ্বোধন করে কার্যকরী ব্যাটিংশৈলী প্রদর্শন করেছিলেন **রিচার্ড স্নেল**।

## খেলোয়াড়ী জীবন
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছিলেন তিনি। ১৯৯০-এর দশকের শুরুতে স্টিভেন জ্যাকের সাথে অবিস্মরণীয় উদ্বোধনী জুটি গড়ে স্মরণীয় হয়ে রয়েছেন।

সমগ্র খেলোয়াড়ী জীবনে পাঁচটিমাত্র টেস্ট ও ৪২টি একদিনের আন্তর্জাতিকে অংশগ্রহণের সুযোগ ঘটেছিল রিচার্ড স্নেলের। ১৯৯২ সালের ক্রিকেট বিশ্বকাপেও দক্ষিণ আফ্রিকার প্রতিনিধিত্ব করেছিলেন।

আন্তর্জাতিক ক্রিকেট অঙ্গন থেকে নিষেধাজ্ঞা প্রত্যাহারের ফলে দক্ষিণ আফ্রিকার টেস্ট খেলায় প্রত্যাবর্তন ঘটলে তিনি দলের অন্যতম সদস্যরূপে খেলেন ও প্রথম টেস্ট উইকেট পান। ১৯৯৩ সালে হিরো কাপে শ্রীলঙ্কার বিপক্ষে ৭.১-২-১২-৪ বোলিং করে সকলকে বিমোহিত করেন। এরপর ১৯৯৩-৯৪ মৌসুমে বেনসন এন্ড হেজেস বিশ্ব সিরিজে স্বাগতিক অস্ট্রেলিয়ার বিপক্ষে ৫/৪০ বোলিং পরিসংখ্যান দাঁড় করান। এটিই তার সেরা বোলিং নৈপুণ্য ছিল। ১৯৯৬ সালে ব্লুমফন্তেইনের চেভ্রোলেট পার্কে অনুষ্ঠিত ওডিআইয়ে ৬৩ রান তুলেন। ব্যাটিং উদ্বোধনে নেমে এটিই তার সর্বোচ্চ ব্যক্তিগত রানের ইনিংস ছিল।

## অবসর
১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। এরপর থেকে প্রশিক্ষণপ্রাপ্ত ফিজিওথেরাপিস্ট হিসেবে কাজ করেন। তারপর পারিবারিক শিল্পজাত পরিচ্ছন্ন সেবা ও সরবরাহকারী ব্যবসা প্রতিষ্ঠান রেনো ইন্ডাস্ট্রিয়াল আফ্রিকায় যোগ দেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:সমারসেটের ক্রিকেটার
লাভ সিনহা

**লাভ সিনহা** হলেন হিন্দি চলচ্চিত্র অভিনেতা, যিনি ২০১০ সালে মুক্তিপ্রাপ্ত *[[সাদিয়াঁ]]* র প্রধান চরিত্রে অভিনয় করেছেন। এছাড়াও তিনি ২০১৮ সালের পল্টনে অভিনয় করেছেন। তিনি শত্রুঘ্ন সিনহা ও পুনম সিনহার পুত্র। তার দুই ছোট ভাই-বোন রয়েছে: যমজ ভাই কুশ সিনহা এবং বোন অভিনেত্রী সোনাক্ষী সিনহা।

## তথ্যসূত্র

## বহিঃসংযোগ

* 

বিষয়শ্রেণী:১৯৮৩-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:জীবিত ব্যক্তি

বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ
কার্লোস পাদ্রোস

**কার্লোস পাদ্রোস রুবিও** (জন্ম:৯ নভেম্বর ১৮৭০ – মৃত্যু:৩০ ডিসেম্বর ১৯৫০) একজন স্পেনীয় ফুটবল পথিকৃৎ এবং রিয়াল মাদ্রিদ ফুটবল ক্লাব সভাপতি ছিলেন।
তিনি রিয়াল মাদ্রিদের প্রতিষ্ঠাতাকালীন সদস্য ছিলেন এবং পরবর্তীতে তার ভাই হুয়ান পাদ্রোসের পদে অধিষ্ঠিত হন।১৯০৪ থেকে ১৯০৮ সাল পর্যন্ত ক্লাব সভাপতি ছিলেন।
পাদ্রোস কোপা দেল রেয়ের যাত্রার পেছনে চালিকা শক্তি ছিল এবং প্রথমবারের ফাইনালে রেফারি ছিলেন।

## প্রারম্ভিক অবস্থা
কার্লোস এবং তার ভাই হুয়ান মাদ্রিদে বসবাসরত একটি কাতালান পরিবারে জন্মগ্রহণ করেন। একসাথে তারা কালে আলকালা নামক একটি দোকানের মালিক ছিলেন। বিরোধিতামূলক সূত্র জানায় যে এটি এল কে কপরিচো নামে একটি ফ্যাশনেবল মহিলাদের বুটিক বা এল এনকান্তো নামে একটি কাপড়ের দোকান। দুই ভাইও নগরীর উঠতি ফুটবল জোয়ারের সাথে জড়িত হয়েছিলেন। ১৯০২ সালে তাদের দোকানটিই মাদ্রিদ এফসি ক্লাবের প্রথম ক্লাব প্রাঙ্গনে পরিণত হয়, যা পরে রিয়াল মাদ্রিদ ফুটবল ক্লাব হয়ে ওঠে।

## কোপা দেল রে
১৯০২ সালে কার্লোস *ফেদারেসিওন মাদ্রিলেনা দে ফুট-বল* এর সভাপতি নির্বাচিত হন।ত্রয়োদশ আলফনসোর রাজ্যাভিষেক উদ্‌যাপনের জন্য একটি প্রতিযোগিতা প্রস্তাব করেন,যেটি বর্তমানে কোপা দেল রে নামে পরিচিত।এফসি বার্সেলোনা,নিউ ফুট-বল ক্লাব সহ আরো দুইটি এবং মাদ্রিদ সিএফ, মোট ৫টি দল প্রথম ১৯০২ কোপা দে লা করোনাসিওনে অংশগ্রহণ করে।

## রিয়াল মাদ্রিদ সভাপতি
জুন ১৯০৪ সালে তিনি মাদ্রিদ ফুটবল  ক্লাবের সভাপতি হিসাবে তার ভাই হুয়ান পাদ্রোসের স্থালাভিষিক্ত হন। অক্টোবরে ২৩ অক্টোবরে তিনি একটি অ-স্পেনীয় দলের বিরুদ্ধে রিয়ালের প্রথম খেলার ব্যবস্থা করেন করেন।প্রতিপক্ষ ছিলো ফরাসি ক্লাব গ্যালিয়া ক্লাব অফ প্যারিস ছিলেন, যারা ১৯০৫ সালের ফরাসি চ্যাম্পিয়ন ছিলো। ১-১ ড্র হিসাবে শেষ হওয়া এই খেলাটি ফ্রান্সের প্রেসিডেন্ট এমিল লবটের সফর উদ্‌যাপন করার জন্য ব্যবস্থা করা হয়েছিলো। তার সাভাপতিত্ব চলাকালীন ক্লাব ১৯০৫ থেকে ১৯০৮ সাল পর্যন্ত টানা চারবার কোপা দেল রে  জিতেছিল। ১৯০৮ সালে আদোলফো মেলেন্দেজ ক্লাব সভাপতি হিসাবে তার স্থলাভিষিক্ত হন এবং ১৩ এপ্রিল তিনি আমৃত্যু সম্মানিত সভাপতি নির্বাচিত হন।

## তথ্যসূত্র

## বহিঃসংযোগ
* কোপা দেলরে রেফারি
*রিয়াল মাদ্রিদে পাদ্রোস যুগ
*Phil Ball article on Real

  

 

বিষয়শ্রেণী:রিয়াল মাদ্রিদ ফুটবল ক্লাবের সভাপতি
বিষয়শ্রেণী:১৮৭০-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:বার্সেলোনার ব্যক্তি
বিষয়শ্রেণী:২০শ শতাব্দীর স্পেনীয় ব্যবসায়ী
পোশাক (ফুটবল)

[থাম্ব|289x289পিক্সেল|২০০৬ সালে, আধুনিক ফুটবলের পোশাকে [পাভেল নেদভেদ।]]
ফুটবলে, **পোশাক** (এছাড়াও **কিট**, **স্ট্রিপ** অথবা **ইউনিফর্ম** হিসেবে পরিচিত) হচ্ছে খেলোয়াড় দ্বারা পরিহিত বৈশিষ্ট্যসূচক সরঞ্জাম এবং পোশাক। ফুটবল খেলার লস অফ দ্য গেমে উল্লেখিত রয়েছে যে, প্রত্যেক খেলোয়াড় অবশ্যই পোশাক পরিধান করতে হবে এবং খেলোয়াড় বা অন্য অংশগ্রহণকারীর জন্য বিপজ্জনক হবে এমন কোনও কিছু পোশাকে ব্যবহার করা যাবে না। পৃথক পৃথক প্রতিযোগিতার এরকম আরও অনেক নিয়ম নির্ধারণ করতে পারে, যেমন শার্টে প্রদর্শিত লোগোর আকার নিয়ন্ত্রণ এবং একই রকম বা অনুরূপ রঙের দলের বিরুদ্ধে পোশাক নির্ধারণ, অ্যাওয়ে খেলায় অবশ্যই পোশাকের রঙ পরিবর্তন করতে হবে।

ফুটবল খেলোয়াড়গণ সাধারণত সনাক্তকারী সংখ্যা সংবলিত পোশাক পরিধান করে। প্রকৃতপক্ষে একটি দলে ১ থেকে ১১ নম্বর পর্যন্ত খেলোয়াড়দের সংখ্যা থাকে, যা তাদের খেলার অবস্থানের সাথে সম্পর্কিত, কিন্তু পেশাদার পর্যায়ে এটি সাধারণত স্কোয়াড সংখ্যায়ন দ্বারা স্থানান্তরিত হয়, যার ফলে একটি স্কোয়াডের প্রতিটি খেলোয়াড়ের জন্য় একটি মৌসুমের জন্য একটি নির্দিষ্ট সংখ্যা বরাদ্দ করা হয়। পেশাগত ক্লাবগুলো সাধারণত তাদের শার্টে স্কোয়াড সংখ্যার উপরে (বা, প্রায়শই নিচের দিকে) খেলোয়াড়ের উপনাম বা ডাক নাম প্রদর্শন করে।

## বহিঃসংযোগ

* Latest Football Kits News 
* Graphical history of English and Scottish football kits
* Goalkeeper Gloves – illustrated history
* Photographic history of football shirts from all over the world

বিষয়শ্রেণী:ফুটবলের উপকরণ
বিষয়শ্রেণী:ফুটবলের নিয়ম
বিষয়শ্রেণী:ক্রীড়া পোশাক
বিষয়শ্রেণী:ক্রীড়া পরিভাষা
বিষয়শ্রেণী:ফুটবলের সরঞ্জাম
বিষয়শ্রেণী:ফুটবলের আইন
বিষয়শ্রেণী:খেলাধুলার পোশাক
বিষয়শ্রেণী:ক্রীড়া ইউনিফর্ম
আর্থার জনসন

থাম্ব|১৯০২ সালে আর্থার জনসন।
**আর্থার জনসন** (১২ এপ্রিল ১৮৭৯–১৯২০) ফুটবলের একজন উল্লেখযোগ্য খেলোয়াড় এবং কোচ ছিলেন। যদিও অনিয়মিতভাবে একজন তাকে "ইংরেজ" হিসেবে বর্ণনা করা হয়েছে, গবেষণায় দেখায় যে জনসন আসলে আইরিশ ছিলেন এবং তিনি ডাবলিনে জন্মগ্রহণ করেছিলেন। যদিও সেই সময় আয়ারল্যান্ড যুক্তরাজ্যের অংশ ছিল। তার খেলার দিনগুলোতে তিনি রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেছেন এবং ১৯১০ থেকে ১৯২০ সাল পর্যন্ত তিনি তাদের প্রথম দলের প্রধান কোচ হিসেবে দায়িত্ব পালন করেছেন। ক্যারিয়ারের শুরুতে তিনি একজন গোলরক্ষকহিসেবেও খেলেছিলেন, ১৯০৩ সালের কোপা দেল রে-এর ফাইনাল ম্যাচটি গোলরক্ষক হিসেবে সবচেয়ে গুরুত্বপূর্ণ ম্যাচটি ছিল।

## রিয়াল মাদ্রিদ
তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকোতে খেলেন, উক্ত ম্যাচে রিয়াল মাদ্রিদ বার্সেলোনাকে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল।

একজন খেলোয়াড় হিসেবে, জনসন চারটি কোপা দেল রে জয়লাভ করেছিলেন এবং একজন ম্যানেজার হিসেবে অ্যাথলেতিক বিলবাও-এর দায়িত্ব গ্রহণের পূর্বে, রিয়াল মাদ্রিদের হয়ে তিনি চারটি আঞ্চলিক চ্যাম্পিয়নশিপ এবং ১৯১৭ সালে কোপা দেল রে জয়লাভ করেছিলেন।

## তথ্যসূত্র

বিষয়শ্রেণী:ইংরেজ পুরুষ ফুটবলার
বিষয়শ্রেণী:English football managers
বিষয়শ্রেণী:English expatriates in Spain
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:Real Madrid CF managers
বিষয়শ্রেণী:১৮৭৯-এ জন্ম
বিষয়শ্রেণী:Year of death missing
বিষয়শ্রেণী:Association footballers from Dublin (city)
বিষয়শ্রেণী:Irish association footballers (before 1923)
বিষয়শ্রেণী:Irish association football managers
বিষয়শ্রেণী:Irish expatriate sportspeople in Spain
বিষয়শ্রেণী:পুরুষ ফুটবল গোলরক্ষক
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:Irish expatriate association footballers
বিষয়শ্রেণী:১৯২৯-এ মৃত্যু
বিষয়শ্রেণী:ইংরেজ ফুটবল ম্যানেজার
বিষয়শ্রেণী:রিয়াল মাদ্রিদ ফুটবল ক্লাবের ম্যানেজার
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বাহাওয়ালপুর

**বাহাওয়ালপুর** (পাঞ্জাবী: بہاولپور),(), পাকিস্তানের পাঞ্জাব প্রদেশে অবস্থিত একটি শহর। বাহাওয়ালপুরের আনুমানিক জনসংখ্যা প্রায় ৭৯৮,৫০৯ জন এর মত, যেটি পাকিস্তানের ১১তম বৃহত্তম শহর হিসেবে মর্যাদা লাভ করেছে।

১৭৪৮ সালে প্রতিষ্ঠিত বাহওয়ালপুর ১৯৫৫ সাল পর্যন্ত নওয়াবদের আব্বাসি পরিবার কর্তৃক বাহওয়ালপুরের প্রাক্তন রাজকীয় রাজ্যের রাজধানী ছিল। নবাবগণ একটি সমৃদ্ধ স্থাপত্যের উত্তরাধিকার রেখেছিলেন এবং বাহওয়ালপুর বর্তমানে এখানকার সময়ের স্মৃতিসৌধের জন্য সুপরিচিত। শহরটি চোলিস্থান মরুভূমির প্রান্তে অবস্থিত এবং এটি লাল সুহানার জাতীয় উদ্যানের গেটওয়ে হিসাবে কাজ করে থাকে।

## তথ্যসূত্র

## বহিঃসংযোগ
* 

বিষয়শ্রেণী:পাকিস্তানের শহর
বিষয়শ্রেণী:বাহাওয়ালপুর জেলা
বিষয়শ্রেণী:পাঞ্জাবের (পাকিস্তান) শহর
বিষয়শ্রেণী:বাহাওয়ালপুর
উপগ্রহ উৎক্ষেপক যান

**উপগ্ৰহ উৎক্ষেপণ যান** (ইংরাজী: Satellite Launch Vehicle; সংক্ষেপে SLV) ১৯৭০ দশকে ভারতীয় মহাকাশ গবেষণা সংস্থা কৃত্ৰিম উপগ্ৰহ উৎক্ষেপণের জন্য প্ৰয়োজনীয় প্ৰযুক্তির বিকাশ সাধন করার জন্য আরম্ভ করা একটা প্ৰকল্প। এস এল ভি প্ৰকল্পের মূল লক্ষ্য ছিল একটা উন্নত মানের এস এল ভি প্ৰণালীর (এস এল ভি-৩) আৰ্হি তৈরি করা, বিকাশ সাধন করা ও তাকে কাৰ্যক্ষম করে তোলা যাতে এর সহায়তায় ৪০ কিলোমিটার ওজনের উপগ্ৰহকে পৃথিবীর চারদিকের ৪০০ কিলোমিটার বৃত্তাকার কক্ষে প্ৰক্ষেপিত করার বিশেষ লক্ষ্য অবিলম্বে পূরণ করতে পারা যায়। এই প্ৰকল্পটির পরিচালক ছিলেন ভারতের প্ৰসিদ্ধ বিজ্ঞানী ডঃ এ পি জে আব্দুল কালাম। উল্লেখযোগ্য যে ডঃ এ পি জে আব্দুল কালাম ছাড়াও উপগ্ৰহ উৎক্ষেপণ যান প্ৰকল্পটির সাথে জড়িত ছিলেন ডঃ এস. শ্ৰীনিবাসন, বেদ প্ৰকাশ সন্দলাস, ডি. নারায়ণমূৰ্তি, জি. মাধবন নায়ার, এম. এস. আর. দেব, এম. কে. আব্দুল মজিদ, ডি. শশীকুমার, পি. এস. বীররাঘবন এবং এ. শিবথানুপিল্লাই। এস এল ভি ছিলেন চার পৰ্যায় বিশিষ্ট একটি গোটা ইন্ধনযুক্ত রকেট। ১৯৭৯ সালের আগস্ট মাসে এস এল ভি-৩-এর প্ৰথম পরীক্ষামূলক উৎক্ষেপণ বিফল হয়। ১৯৮০ সালের ১৮ জুলাই এস এল ভি-৩-এর দ্বিতীয় পরীক্ষামূলক উৎক্ষেপণ সফল হয় এবং এটিই ছিল এস এল ভি-৩-এর প্ৰথম সফল উৎক্ষেপণ।

## উৎক্ষেপণ পরিসংখ্যা

## উৎক্ষেপণ ইতিহাস
এস এল ভির চারটি উৎক্ষেপণ শ্ৰীহরিকোটার সতীশ ধবন মহাকাশ কেন্দ্ৰে থাকা এস এল ভি নিক্ষেপণ মঞ্চ থেকে করা হয়েছিল। প্ৰথম দুটি উৎক্ষেপণ ছিল পরীক্ষামূলক (E) ও পরের দুটি উৎক্ষেপণ ছিল উন্নয়নমূলক (D)।

## তথ্যসূত্র

## বহিঃসংযোগ

বিষয়শ্রেণী:ইসরোর উৎক্ষেপণ যান
বিষয়শ্রেণী:ভারতের মহাকাশ কর্মসূচি
বিষয়শ্রেণী:ইসরো'র মহাকাশ উৎক্ষেপণ যান
বিষয়শ্রেণী:সতীশ ধওয়ান মহাকাশ কেন্দ্র
রয়্যাল ক্যানিন

**রয়্যাল ক্যানিন** বিশ্বব্যাপী কুকুর ও বিড়ালের খাদ্য উৎপাদন এবং সরবরাহ করে। কোম্পানিটি এছাড়াও কুকুর ও বিড়ালদের বংশ এবং উপসর্গের নির্দিষ্ট পুষ্টির প্রয়োজনীয়তা প্রণয়ন এবং পরীক্ষায় গবেষণা পরিচালনা করে থাকে।

## বিতর্কিত পৃষ্ঠপোষকতা
২০১৩ সালে, ফোর পোস নামে একটি আন্তর্জাতিক পশু কল্যাণ গোষ্ঠী, রয়্যাল ক্যানিনের বিরুদ্ধে বিভিন্ন অনুষ্ঠান-কর্মকাণ্ডে পৃষ্ঠপোষকতা করার অভিযোগ এনেছিলো, যার মধ্যে ইউক্রেনে অবৈধ ভালুক-নিগ্রহ (বি য়ার বাইটিং) আয়োজনে পৃষ্ঠপোষকতা করা অর্থাৎ অার্থিক সহায়তা প্রদান অন্যতম। রয়্যাল ক্যানিন কোম্পানি এই অভিযোগ নিশ্চিত করে এবং এই ধরনের অনুষ্ঠান-কর্মকাণ্ডে পৃষ্ঠপোষকতার অবসান ঘটানোর পদক্ষেপ নেওয়ার প্রতিশ্রুতি দেয়। পরবর্তীতে কোম্পানিটি ভালুক রক্ষাকরণ সমর্থন করার অঙ্গীকার করে এবং একটি বিস্তারিত প্রকল্পের পরিকল্পনা নির্ধারণের জন্য ফোর পোস নামক গোষ্ঠীর সাথে আলোচনা শুরু করে।

## তথ্যসূত্র
**টিকা**

**উদ্ধৃতিসমূহ** 

**গ্রন্থতালিকা**

*
*
*
*
*
*

## বহিঃসংযোগ
*সোসিতে রয়্যাল ক্যানিন
*রয়্যাল ক্যানিন যুক্তরাষ্ট্র, ইনক.
*রয়্যাল ক্যানিন কানাডা কোম্পানি, ইনক.
*রয়্যাল ক্যানিন, যুক্তরাজ্য
*রয়্যাল ক্যানিন, ভারত

বিষয়শ্রেণী:পশু খাদ্য উৎপাদনকারী
বিষয়শ্রেণী:বিড়ালের খাদ্যের ব্র্যান্ড
বিষয়শ্রেণী:কুকুরের খাদ্যের ব্র্যান্ড
বিষয়শ্রেণী:মার্স ব্র্যান্ড
বিষয়শ্রেণী:ফরাসি মার্কা
জামনগর তেল শোধনাগার

**জামনগর তেল শোধনাগার** ভারতের গুজরাত রাজ্যের জামনগরএ অবস্থিত রিলায়েন্স ইন্ডাস্ট্রিজ লিমিটেডের মালিকানাধীন একটি বেসরকারি খাঁচা তেল শোধনাগার। ১৪ জুলাই ১৯৯৯ সালে শোধনাগারটির  তেল শোধন ক্ষমতা ৬,৬৮,০০০ ব্যারেল প্রতি দিন (১০৬,২০০ ঘন মিটার/প্রতি দিন), পরে  তেল শোধন ক্ষমতা  বৃদ্ধি করে প্রতি দিন ১২,৪০,০০০ ব্যারেল (১,৯৭,০০০ ঘন মিটার/প্রতি দিন) করা হয়। বর্তমানে এটি বিশ্বের বৃহত্তম তেল শোধনাগার।
## ইতিহাস
২৫ ডিসেম্বর ২০০৮ সালে রিলায়েন্স পেট্রোলিয়াম লিমিটেড (আরপিএল) ভারতের গুজরাতের জামনগর জেলার একটি বিশেষ অর্থনৈতিক অঞ্চলতে তাদের তেল শোধনাগার চালু করার ঘোষণা দেয়। আরপিএল তেল শোধনাগারের উপস্থিতি জামানগরকে 'রিফাইনারি হাব' হিসাবে আবির্ভূত করতে সক্ষম হয়েছে, বিশ্বের বৃহত্তম রিফাইনিং কমপ্লেক্সটি হাউজিংয়ের তেল পরিশোধন ক্ষমতা ১.২৪ মিলিয়ন ব্যারেল (১,৯৭,000 ঘন মিটার/প্রতিদিন) প্রতিদিন, যা  বিশ্বের অন্য কোন একক তেল শোধনাগারের চেয়ে বেশি।

বিশ্বব্যাপী প্রতিযোগিতামূলক আরপিএল শোধনাগার ৩৬ মাসের মধ্যে কমিশন করা হয়। আরপিএল প্রকৌশল নির্মাণ এবং বেচটেল, ইউওপি এলএলসি এবং ফস্টার হুইলারের মতো অন্যদের মধ্যে বিশেষজ্ঞের দক্ষতা নিয়ে  কয়েকটি কোম্পানি চুক্তি করেছে। রাজস্থানের বাড়মের থেকে প্রাপ্ত অশোধিত তেল প্রক্রিয়া করার জন্য পাইপলাইনের পরিকল্পনা ছিল, তবে এটি বাড়মের থেকে জামনগর পর্যন্ত স্থাপন করার জন্য একটি বৈদ্যুতিক উত্তাপযুক্ত পাইপলাইনের প্রয়োজন হবে।

সম্পূর্ণ ২,৫০০ একর (৩,০০০ হেক্টর, ১১.৭ বর্গ মাইল)  চত্বরে জুড়ে ২০১৩ সালের মধ্যে উৎপাদন ও সংশ্লিষ্ট সুবিধা, উপযোগিতা, অফ-সাইট, বন্দর সুবিধা এবং ২,৫০০ কর্মীদের জন্য আবাসন সহ একটি টাউনশিপ (৪১৫ একর) রয়েছে। জমি। যদি রিফাইনারিতে ব্যবহৃত সমস্ত পাইপগুলি পরস্পরের সঙ্গে যুক্ত করা হয়, তারা সমগ্র ভারতকে উত্তর থেকে দক্ষিণে সংযুক্ত করবে।

## তথ্যসূত্র

## বহিঃসংযোগ
* 

বিষয়শ্রেণী:ভারতের তেল শোধনাগার
বিষয়শ্রেণী:১৯৯৯-এ প্রতিষ্ঠিত ভারতীয় কোম্পানি
বিষয়শ্রেণী:রিলায়েন্স ইন্ডাস্ট্রিজ
বিষয়শ্রেণী:জামনগর জেলা
বিষয়শ্রেণী:২০শ শতাব্দীতে ভারতের স্থাপত্য
রামোন কালদেরন

**হোসে রামোন কালদেরন রামোস** (জন্ম:২৬ মে ১৯৫১) হলেন একজন স্পেনীয় আইনজীবী এবং রিয়াল মাদ্রিদ ফুটবল ক্লাবের সাবেক সভাপতি।
## রিয়াল মাদ্রিদ
২ জুলাই ২০০৬ তারিখে তিনি রিয়াল মাদ্রিদের সভাপতি নির্বাচিত হন।তার ৮৩৪৪ ভোটের বিপরীতে তার নিকটতম প্রতিদ্বন্দ্বী হুয়ান পালাসিওস পান ৮০৯৮

কিন্তু কিছু অভিযোগের কারণে ২ জানুয়ারি ২০০৯ সালে তিনি পদত্যাগ করেন।তার পরিবর্তে স্বল্প সময়ের জন্য স্থালাভিষিক্ত হন তৎকালীন সহ-সভাপতি ভিসেন্তে বালুদা।পরে নির্বাচনে সভাপতি নির্বাচিত হন ফ্লোরেন্তিনো পেরেজ।
## তথ্যসূত্র

বিষয়শ্রেণী:রিয়াল মাদ্রিদ ফুটবল ক্লাবের সভাপতি
বিষয়শ্রেণী:১৯৫১-এ জন্ম
বিষয়শ্রেণী:স্পেনীয় আইনজীবী
বিষয়শ্রেণী:জীবিত ব্যক্তি
অসম সাহিত্য সভা পত্রিকা

**অসম সাহিত্য সভা পত্ৰিকা** অসমীয়া ভাষা সাহিত্যের গবেষণাধৰ্মী, বিশ্লেষণাত্মক তথা অন্যান্য বিষয়ের আলোচনামূলক প্ৰবন্ধের একটি ত্রৈমাসিক পত্রিকা। পত্রিকাটি প্ৰথম প্ৰকাশ হয় ১৯২৬ সালে। এর প্ৰথম সম্পাদক চন্দ্ৰধর বরুয়া।

## ইতিহাস
প্ৰথম সংখ্যার প্ৰকাশের সময় ছিল ‘আশ্বিন, ১৯৪৮- ভাদ্র, ১৮৪৯ শক’ ও প্ৰকাশক: অসম সাহিত্য সভা, চন্দ্ৰকান্ত সন্দিকৈ ভবন, যোরহাট।
দ্বিতীয় বিশ্বযুদ্ধের সময় পত্ৰিকাটি প্ৰকাশ বন্ধ করতে হয়। কয়েকবছর প্ৰকাশ বন্ধ হয়ে থাকার পর ১৯৫৪ সাল থেকে এটি পুনরায় নিয়মিতভাবে প্ৰকাশিতত হচ্ছে।
এই পত্ৰিকাতে শতাব্দীর প্ৰায় সকল লব্ধপ্ৰতিষ্ঠ লেখক-সাহিত্যিকের লেখা প্ৰকাশ হয়েছে।
সম্প্ৰতি বিশ্ববিদ্যালয় অনুদান আয়োগের নীতি-নিৰ্দেশনা অনুযায়ী গবেষণা পত্ৰিকা হিসাবে অসম সাহিত্য সভা পত্ৰিকা অনুমোদন লাভ করতে সক্ষম হয়েছে।

- শান্তনু কৌশিক বরুয়া 

## সম্পাদকগণ
# চন্দ্ৰধর বরুয়া
# দেবানন্দ ভরালী
# পূৰ্ণানন্দ শৰ্মা পাঠক
# ডিম্বেশ্বর নেওগ
# রামেশ্বর বরুয়া
# রজনীকান্ত দেবশৰ্মা
# প্ৰেমধর রাজখোয়া
# সত্যেন্দ্ৰনাথ শৰ্মা
# যতীন্দ্ৰনাথ গোস্বামী
# বিশ্বনারায়ণ শাস্ত্ৰী
# যোগেশ দাস
# সত্যেন্দ্ৰ নারায়ণ গোস্বামী
# দুৰ্গেশ্বর শৰ্মা
# হরিচন্দ্ৰ ভট্টাচাৰ্য
# যতীন গোস্বামী
# আব্দুল সাত্তার
# পরেশমল্ল বরুয়া
# হেমন্ত কুমার শৰ্মা
# মহেন্দ্ৰ বরা
# যোগেন্দ্ৰ নারায়ণ ভূঞা
# পরীক্ষিত হাজারিকা
# নাহেন্দ্ৰ পাদুন
# সামসিং হাঞ্চে
# ড° প্ৰহ্লাদ কুমার বরুয়া
# ভগগিরী রায়চৌধুরী
# ড° নরেন কলিতা
# রামচরণ ঠাকুরীয়া
# উপেন্দ্ৰ বরকটকী
# দয়ানন্দ পাঠক
# খগেন্দ্ৰনাথ তালুকদার
# প্ৰকাশ গোস্বামী
# বসন্ত কুমার গোস্বামী
# পরমানন্দ রাজবংশী
# সূৰ্যকান্ত হাজারিকা
# মদন শৰ্মা
# দীপ্তি ফুকন পাটগিরি
# রামচন্দ্ৰ ডেকা
# উপেম রাভা হাকাচাম
# ড° জ্যোতিরেখা হাজারিকা

## তথ্যসূত্র

## বহিঃসংযোগ
* ডাউনলোডযোগ্য পূৰ্ব প্ৰকাশিত সংস্করণসমূহ

বিষয়শ্রেণী:অসমীয়া পত্রিকা
বিষয়শ্রেণী:অসম সাহিত্য সভা
জহা চাউল

**জহা চাউল** হচ্ছে ছোট বা মধ্যম আকারের একধরনের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি *২-এসিটাইল-১-পাইরোলাইন* নিহিত হয়ে থাকার জন্য চালটি নিজস্ব গন্ধযুক্ত হয়।

২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।

২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। *ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক* প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে।
২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।

## ইতিহাস
৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।

## উৎপাদন ও কৃষি পদ্ধতি
অসমের প্ৰায় ২০,০০০ হেক্টর কৃষিভূমিতে জহা ধান চাষ করা হয় এবং রাজ্যটিতে বছরে প্ৰায় ৩০,০০০ মেট্ৰিক টন জহা চাউল উৎপাদিত হয়।

অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রান-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরনের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।

## প্ৰকার

বিভিন্ন প্ৰকারের জহা ধানসমূহ হচ্ছে এইধরনের:

## তথ্যসূত্র

বিষয়শ্রেণী:খাদ্যশস্য
বিষয়শ্রেণী:ধানের জাত
বিষয়শ্রেণী:ভারতীয় রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:অসমীয়া রন্ধনশৈলী
বিষয়শ্রেণী:আসামের অর্থনীতি
বিষয়শ্রেণী:ভারতের চাল উৎপাদন
বিষয়শ্রেণী:আসামের উদ্ভিদ
বিষয়শ্রেণী:আসামের ভৌগোলিক নির্দেশক
মোঃ শামসুল হক (রাজনীতিবিদ)

**মোঃ শামসুল হক** (২৯ জানুয়ারী ১৯৩০–২৭ মে ২০০৫) বাংলাদেশের ময়মনসিংহ জেলার একজন রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৫ ও  ময়মনসিংহ-২ আসনের সংসদ সদস্য ছিলেন। ভাষা আন্দোলনে অবদানের জন্য ২০২১ সালে তাঁকে মরণোত্তর একুশে পদক প্রদান করা হয়।

## প্রাথমিক জীবন
মোঃ শামসুল হক ১৯৩০ সালের ২৯ জানুয়ারী ময়মনসিংহের তারাকান্দা উপজেলার কামারিয়া গ্রামে জন্মগ্রহণ করেন। তার পুত্র শরীফ আহমেদ বর্তমানে এই আসনটির সংসদ সদস্য হিসাবে নির্বাচিত হয়েছেন এবং প্রতিমন্ত্রীর দায়িত্ব পালন করছেন।

## ভাষা আন্দোলন
১৯৫২ সালের ভাষা আন্দোলনের সময় তিনি ছিলেন আনন্দ মোহন কলেজ, ময়মনসিংহ এর উচ্চ মাধ্যমিকের ছাত্র। আন্দোলনে যোগ দেওয়ায় তাকে ময়মনসিংহ শহরের স্টেশন রোড থেকে গ্রেফতার করে পুলিশ। তিনি এসময় ৬ মাস কারাগারে কাটান। ময়মনসিংহ শহরে প্রথম শহীদ মিনার নির্মাণের সাথে তিনি যুক্ত ছিলেন।

## রাজনৈতিক জীবন
শামসুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের তৎকালীন পূর্বপাকিস্তান প্রাদেশিক নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে সংসদ সদস্য নির্বাচিত হন।

তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-২ আসন থেকে সংসদ সদস্য নির্বাচিত হন।

১৯৮৮ সালে ফুলপুর উপজেলা পরিষদের চেয়ারম্যান  হিসাবে নির্বাচিত হন। তিনি ১৯৯৬ সালে পাট মন্ত্রণালয়ে সংসদীয় কমিটির সভাপতি ছিলেন।

## পরিবার
তার মৃত্যুর পর তার পুত্র শরীফ আহমেদ ময়মনসিংহ-২ আসন থেকে দশম ও একাদশ সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রীসভায় শরীফ আহমেদ সমাজকল্যাণ মন্ত্রণালয় এর প্রতিমন্ত্রী হিসেবে দায়িত্ব পান। বর্তমানে তিনি 
গৃহায়ন ও গণপূর্ত মন্ত্রণালয় এর প্রতিমন্ত্রী হিসেবে দায়িত্ব পালন করছেন।

## স্থাপনা
তার কীর্তিকে স্মরণ করে ময়মনসিংহ শহরের টাউন হল সংলগ্ন ভাষা সৈনিক শামসুল হক মঞ্চ করা হয়েছে।

তার নামে  তারাকান্দা উপজেলায় ভাষা সৈনিক শামসুল হক কলেজ প্রতিষ্ঠিত হয়েছে। ২০২৩ সালে কলেজটি এম. পি. ও. ভুক্ত হয়।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
আমিনুল হক (রাজনীতিবিদ)

ব্যারিস্টার **আমিনুল হক** ছিলেন একজন বাংলাদেশি রাজনীতিবিদ ও সাবেক মন্ত্রী। তিনি রাজশাহী-১ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রিসভায় ডাক ও টেলিযোগাযোগ মন্ত্রণালয়ের মন্ত্রীর দায়িত্ব পালন করেন। মৃত্যুর পূর্ব পর্যন্ত তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান হিসেবে দায়িত্ব পালন করেন।

## প্রারম্ভিক জীবন
আমিনুল রাজশাহী জেলার গোদাগাড়ী উপজেলার কেল্লাবাড়ুইপাড়া গ্রামে জন্মগ্রহণ করেন। তার পিতার নাম ফাহিম উদ্দিন বিশ্বাস ও মাতার নাম আনোয়ারা খাতুন। শিক্ষাজীবনে তিনি আইন বিষয়ে স্নাতকোত্তর ডিগ্রি অর্জন করেন।

## রাজনৈতিক জীবন
১৯৯১ সালের পঞ্চম জাতীয় সংসদ নির্বাচনে আমিনুল হক বিএনপির মনোনয়নে রাজশাহী-১ আসন থেকে নির্বাচন করে ৬১,৯৭৫ ভোট লাভ করেন ও আওয়ামী লীগের প্রার্থী মো. মহসীনকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায়, ১৯৯৬ সালের সপ্তম জাতীয় সংসদ নির্বাচনে ৮৩,৯৯৪ ভোট পেয়ে ও ২০০১ সালে অষ্টম জাতীয় সংসদ নির্বাচনে একই আসনে ১,৩০,৬৩১ ভোট পেয়ে সংসদ সদস্য নির্বাচিত হন। তবে ২০১৮ সালে একাদশ জাতীয় সংসদ নির্বাচনে অংশ নিয়ে আওয়ামী লীগের প্রার্থী ওমর ফারুক চৌধুরীর কাছে পরাজিত হন।

২০০১ সালের নির্বাচনের পর বিএনপি সরকার গঠন করলে তিনি ১০ অক্টোবর ২০০১ তারিখে ডাক ও টেলিযোগাযোগ মন্ত্রণালয়ের মন্ত্রী হিসেবে দায়িত্ব পান। ২৯ অক্টোবর ২০০৬ তারিখ পর্যন্ত তিনি এ দায়িত্ব পালন করেন।

## অভিযোগ ও কারাবরণ
২০০৫ সালে আমিনুল মন্ত্রী থাকাকালীন বিএনপি নেতা রাজশাহী-৩ আসনের তৎকালীন সাংসদ আবু হেনা, আমিনুলের বিরুদ্ধে উদ্রবাদী নেতা বাংলা ভাইকে মদদ দেওয়ার অভিযোগ আনেন। ২০০৭ সালের জানুয়ারিতে বাংলা ভাই’র ফাঁসি কার্যকরের প্রাক্কালে ইসলামী জঙ্গিবাদের মদদ দাতাদের মধ্যে একজন হিসেবে আমিনুলের নাম বলেন। ২০০৭ সালের জুলাইতে তার অবর্তমানে রাজশাহীর জেলা আদালত আমিনুলকে ২০০৪ সালে বাগমারা উপজেলায় জঙ্গী সংগঠন জামাত-উল-মুজাহিদীন বাংলাদেশকে মদদ ও মানুষকে নির্যাতনের অভিযোগে ৩০ বছর ৬ মাসের কারাদণ্ড প্রদান করে।

২০০৯ সালের মে মাসে যুক্তরাষ্ট্র-ভিত্তিক সংবাদ মাধ্যম ফ্রন্টলাইন ওয়ার্ল্ড প্রতিবেদন প্রকাশ করে যেখানে ২০০৪ সালে মন্ত্রী থাকাকালীন জার্মান টেলিযোগাযোগ কোম্পানি সিমেন্সকে কাজ পাইয়ে দেওয়ার জন্য ঘুষ গ্রহণের অভিযোগ আনা হয়। ২০০৯ সালের জুলাইতে আমিনুল আদালতে আত্মসমর্পণ করেন ও তাকে জেলে পাঠানো হয়। পরবর্তীতে তিনি জামিনে মুক্তি পান। ২০১৮ সালের জানুয়ারিতে বাংলাদেশের প্রধানমন্ত্রী শেখ হাসিনা প্যারাডাইস পেপার্সে নাম আসা ৫০ জন বাংলাদেশীদের মধ্যে আমিনুল একজন বলে উল্লেখ করেন।

## ব্যক্তিগত ও পারিবারিক জীবন
আমিনুল হক ব্যক্তিগত জীবনে আভা হকের সাথে বিবাহ বন্ধনে আবদ্ধ হন। তার ভাই এনামুল হক বাংলাদেশ পুলিশের সাবেক আইজি। ২০১৯ সালের ২১ এপ্রিল তিনি ঢাকার একটি হাসপাতালে ৭৬ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:২০১৯-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:রাজশাহী জেলার ব্যক্তি
আমিনুল হক (দ্ব্যর্থতা নিরসন)

**আমিনুল হক** নামে নিম্নের ব্যক্তিবর্গকে নির্দেশ করতে পারেঃ

* আমিনুল হক (রাজনীতিবিদ), বাংলাদেশি রাজনীতিবিদ ও সাবেক মন্ত্রী।
* আমিনুল হক (অ্যাটর্নি জেনারেল), বাংলাদেশের ৬ষ্ঠ অ্যাটর্নি জেনারেল।
* আমিনুল হক (অভিনেতা), চলচ্চিত্র জগতে আমিন নামে অধিক পরিচিত একজন বাংলাদেশী চলচ্চিত্র অভিনেতা, নাট্যকার এবং নির্দেশক ছিলেন।
* আমিনুল হক (ফুটবলার), সাবেক বাংলাদেশী ফুটবলার।
* আমিনুল হক বাদশা, বাংলাদেশী সাংবাদিক ও গ্রন্থকার।

## আরও দেখুন
* এ. এম. আমিনুল হক, বাংলাদেশী প্রকৌশলী, বেসামরিক সরকারি কর্মচারী এবং বাংলাদেশ পানি উন্নয়ন বোর্ডের মহাপরিচালক।
* এ জে এম আমিনুল হক, বাংলাদেশের স্বাধীনতা যুদ্ধের বীর উত্তম খেতাবপ্রাপ্ত একজন মুক্তিযোদ্ধা।
* সিকদার আমিনুল হক, একজন বাংলাদেশী কবি ছিলেন।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
মেলান্দহ উমির উদ্দিন পাইলট উচ্চ বিদ্যালয়

*মেলান্দহ উমির উদ্দিন পাইলট উচ্চ বিদ্যালয়* ময়মনসিংহ বিভাগের জামালপুর জেলার মেলান্দহ উপজেলায় অবস্থিত। এই বিদ্যালয়টি জামালপুর জেলার অন্যতম ঐতিহ্যবাহী শিক্ষা প্রতিষ্ঠান। ৬ষ্ঠ-১০তম গ্রেড সমমানের পাঠদান করা হয়। অত্র প্রতিষ্ঠানে প্রায় ২০০০ এর মত ছাত্রছাত্রী রয়েছে। ১৯৩৭ সালে তৎকালীন ইংরেজ শাসনামলে প্রতিষ্ঠা পায় বিদ্যালয়টি। বিদ্যালয়টির একটি প্রশস্ত খেলার মাঠ রয়েছে। মূল ভবনটি একতলা ও নতুন ভবনটি দ্বিতল বিশিষ্ট।

### পরীক্ষাসমূহঃ
জেএসসি, এসএসসি ও এসএসসি ভোকেশনাল।
### পোশাকঃ
সাদা শার্ট ও সাদা প্যান্ট।

### খেলাধুলা ও অন্যান্য কার্যক্রমঃ
বিদ্যালয়টিতে ফুটবল ও ক্রিকেট, ভলিবলসহ  শীতকালীন ক্রীড়ানুষ্ঠান হয়।পাঠদানের পাশাপাশি অন্যান্য কার্যক্রমের জন্য মেলান্দহ উমির উদ্দিন পাইলট উচ্চ বিদ্যালয় বেশ সুপরিচিত। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে। এবং তারা প্রতিবছরই  পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।

ব্র্যাক কেন্দ্রীক স্কুলটির একটি সমৃদ্ধ পাঠাগার রয়েছে যেখানে বিভিন্ন ধরনের বই সরবরাহ করা হয়ে থাকে। 

*এবং জানা যাই যে ঐতিহ্যবাহী ব্যাচ হিসেবে মেলান্দহ উমির উদ্দিন পাইলট উচ্চ বিদ্যালয় এসএসসি ব্যাচ ২০২৬ ব্যাচ অন্যান্য ব্যাচের থেকে এগিয়ে, এবং এই বিদ্যালয় মেলান্দহ উপজেলা এবং জামালপুর জেলার শ্রেষ্ঠ বিদ্যালয় ও বলা হয়ে থাকে।  এবং এসএসসি ২০২৬ ভোকেশনাল ব্যাচের প্রখ্যাত ব্যাক্তির শিক্ষার্থীর নাম মোঃ উমর ফারুক, তার বাসা নাংলা ইউনিয়ন পরিষদ সংলগ্ন, নাংলা প্রশাসনিক অঞ্চল এলাকায় অবস্থিত, বিদ্যালয় টি ২০২৫ এ জেলার শ্রেষ্ঠ বিদ্যাপীঠ হিসেবে পরিচিতি পায়।*  

## তথ্যসূত্র


 শীতকালীন ক্রীড়ানুষ্ঠান

 মেলান্দহ উপজেলায়

বিষয়শ্রেণী:জামালপুর জেলার বিদ্যালয়
ঋতব্রত মুখোপাধ্যায়

**ঋতব্রত মুখোপাধ্যায়** হলেন একজন ভারতীয় অভিনেতা, যিনি মূলত বাংলা চলচ্চিত্র এবং মঞ্চে কাজের জন্য পরিচিত। তিনি শিশু শিল্পী হিসেবে অভিনয়জীবন শুরু করেন এবং দ্রুতই তাঁর অভিনয় দক্ষতার জন্য প্রশংসিত হন। পরবর্তী সময়ে বিভিন্ন চলচ্চিত্র এবং ওয়েব ধারাবাহিকে তাঁর পরিপক্ব অভিনয় তাঁকে বাংলা বিনোদন জগতে একটি বিশেষ স্থান এনে দিয়েছে। তার উল্লেখযোগ্য চলচ্চিত্র হলো ওপেন টি বায়োস্কোপ (২০১৫), জেনারেশন আমি (২০১৮) এবং গোয়েন্দা জুনিয়র (২০১৯)।

## কর্মজীবন
২০১২ সালে সুজয় ঘোষ পরিচালিত কাহানি সিনেমায় একটি ছোট্ট ভূমিকায় অভিনয়ে ঋতব্রতের অভিনয় জীবন শুরু হয়েছিলো। তার পরবর্তী চলচ্চিত্র ছিল অনিন্দ্য চট্টোপাধ্যায়ের পরিচালনায় ওপেন টি বায়োস্কোপ। দুর্গা সহায় এবং *দ্য ওয়াটারফল* ছোট ছবিটিতেও ঋতব্রত কেঁদ্রগত চরিত্রে অভিনয় করেছিল।

## চলচ্চিত্রের তালিকা

## শর্ট ফিল্ম এবং ওয়েব সিরিজ

## থিয়েটার

## পুরস্কার এবং মনোনয়ন

## ব্যক্তিগত জীবন
মুখোপাধ্যায়ের বাবা শান্তিলাল মুখোপাধ্যায়ও বাংলা চলচ্চিত্র ও টেলিভিশন শিল্পের একজন অভিনেতা।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেতা
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
আন্তোনিও সালিয়েরি

থাম্ব|
**আন্তোনিও সালিয়েরি** (; ১৮ আগস্ট ১৭৫০ - ৭ মে ১৮২৫) ছিলেন একজন ইতালীয় ধ্রুপদী সুরকার, সঙ্গীত পরিচালক এবং শিক্ষক। তিনি ভেনিস প্রজাতন্ত্রের ভেরোনার দক্ষিণের লেনিয়াগোয় জন্মগ্রহণ করেন। প্রাপ্ত বয়সে তিনি হাবস্‌বুর্গে কাটান এবং সেখানেই তার কর্মজীবন অতিবাহিত করেন।

সালিয়েরি আঠারো শতাব্দীর শেষভাগে অপেরার বিকাশে গুরুত্বপূর্ণ ভূমিকা পালন করেন। ফ্লোরিয়ান লিওপল্ড গাসমান ও ক্রিস্টফ ভিলিবাল্ড গ্লুকের শিক্ষার্থী হিসেবে সালিয়েরি কসমোপলিটার সুরকার ছিলেন এবং তিনটি ভাষায় অপেরা লিখেছেন। সালিয়েরি অপেরাধর্মী সুরের শব্দভাণ্ডারে অনেক বৈশিষ্ট্য যোগ করেন এবং সমকালীন সুরকারের উপর তার সঙ্গীতের ব্যাপক প্রভাব ছিল।

সালিয়েরির সঙ্গীত ১৮০০ ও ১৮৬৮ সালের মধ্যে ধীরে ধীরে হারিয়ে যেতে থাকে এবং খুবই অল্প শোনা যেত। বিংশ শতাব্দীর শেষভাগে পিটার শেফারের মঞ্চনাটক *[[আমাডেয়ুস]]* (১৯৭৯) ও এর *[[আমাডেয়ুস (চলচ্চিত্র)|চলচ্চিত্ররূপে]]* (১৯৮৪) সালিয়েরির কাল্পনিক চিত্রায়নের ফলে পুনরায় তার খ্যাতি ছড়িয়ে পড়ে। ১৭৯১ সালে মাত্র ৩৫ বছর বয়সে ভোল্‌ফগাংক্‌ আমাডেয়ুস মোৎসার্টের মৃত্যুর পর গুজব ছড়ায় মোৎসার্ট ও সালিয়েরি একে অপরের প্রতিদ্বন্দ্বী ছিলেন এবং সালিয়েরি তাকে বিষ পান করিয়ে হত্যা করেন। তবে গবেষণায় দেখা যায় তারা দুজনেই একে অপরের কাজকে শ্রদ্ধা করতেন।

## তথ্যসূত্র

বিষয়শ্রেণী:১৭৫০-এ জন্ম
বিষয়শ্রেণী:১৮২৫-এ মৃত্যু
বিষয়শ্রেণী:১৯শ শতাব্দীর ইতালীয় সুরকার
বিষয়শ্রেণী:ইতালীয় অপেরা সুরকার
বিষয়শ্রেণী:ইতালীয় ধ্রুপদী সুরকার
বিষয়শ্রেণী:অস্ট্রিয়ায় ইতালীয় অভিবাসী
বিষয়শ্রেণী:পুরুষ অপেরা সুরকার
বিষয়শ্রেণী:ইতালীয় রোমান ক্যাথলিক
প্রথম মহীপাল

থাম্ব|প্রথম মহীপাল ও পরবর্তী পাল রাজাদের আমলের মুদ্রা
**প্রথম মহীপাল** ছিলেন পাল সাম্রাজ্যের একাদশতম সম্রাট ও পালাধিপতি দ্বিতীয় বিগ্রহপালের পুত্র। তিনি তার রাজত্বকালে পিতার হৃতরাজ্য পুনর্বিজয় করে বিলুপ্ত সাম্রাজ্যের বৃহদাংশ উদ্ধার করেছিলেন। বাংলার লোকশ্রুতিতে মহীপালের কীর্তি গৌরবান্বিত হয়ে আছে। তিনি আনুমানিক ৯৭৭ খ্রিষ্টাব্দ থেকে ১০২৭ খ্রিষ্টাব্দ পর্যন্ত রাজত্ব করেন।

## কৃতিত্ব
দ্বিতীয় বিগ্রহপালের রাজত্বকালে বৃহৎ পালরাজ্যের অধিকাংশ করচ্যুত হয়ে মগধাঞ্চলে কেন্দ্রীভূত হয়ে গিয়েছিল। প্রথম মহীপাল অনেক বছরের অবিরত সংগ্রামের পর হৃত উত্তরবঙ্গ ও পূর্ববঙ্গ অধিকার করে রাজ্যের অভ্যন্তরীণ শান্তিশৃঙ্খলা পুনঃস্থাপন করেন। সারনাথের অনেক জীর্ণ বৌদ্ধবিহার ও মন্দিরের সংস্কার, নতুন মন্দির-বিহারের প্রতিষ্ঠা, বুদ্ধগয়া বিহারের সংস্কার প্রভৃতি তার প্রতিষ্ঠা বাড়িয়ে দিয়েছিল।

বাংলার লোকায়ত ক্ষেত্রে "মহীপালের গীত" সম্রাট মহীপালকে স্মরণীয় করে রেখেছে। তার নামাঙ্কিত বাংলার বিভিন্ন নগর (রংপুরের মাহীগঞ্জ, বগুড়ার মহীপুর, দিনাজপুরের মাহীসন্তোষ, মুর্শিদাবাদের মহীপাল) এবং দীঘি (দিনাজপুরের মহীপালদীঘি, মুর্শিদাবাদের সাগরদীঘি) আজও তার স্মৃতি বহন করছে।

## তথ্যসূত্র
 

বিষয়শ্রেণী:পাল রাজবংশ
বিষয়শ্রেণী:বাংলার ইতিহাস
বিষয়শ্রেণী:পাল রাজা
বুরেওয়ালা

**বুরেওয়ালা** (), (), পাকিস্তানের পাঞ্জাবের ভেহারী জেলার একটি শহর। বুরেওয়ালা শহরটি বুরেওয়ালা তহসিল সদর দফতর, যেটি জেলা প্রশাসনের প্রশাসনিক উপবিভাগ হিসেবে কাজ করে থাকে। এটি ৩০°১০'০এন ৭২°৩৯'০ই দ্রাঘিমাংশে অবস্থিত এবং এটির উচ্চতা প্রায় ১৩৩ মিটার (৪৯ ফুট) এ অবস্থান করছে। পাকিস্তানের ১৯৯৮ সালের আদমশুমারীর হিসাব অনুযায়ী, বুরেওয়ালার জনসংখ্যা ছিল প্রায় ১৫০,০০০ জন এর মত। ২০০০ সাল পর্যন্ত, জনসংখ্যা দিক থেকে এটি পাকিস্তানের ৩১তম বৃহত্তম শহর হিসেবে পরিচিত। বুরেওয়াল এর ডাক কোড হচ্ছে ৬১০০১।

## তথ্যসূত্র

## বহিঃসংযোগ
*Burewala News Online 
*Burewala News Online Urdu Page 

বিষয়শ্রেণী:পাকিস্তানের শহর
বিষয়শ্রেণী:পাঞ্জাব, পাকিস্তানের জনবহুল স্থান
গুজার খান

**গুজর খাঁ** (পাঞ্জাবি/) পাকিস্তানের পাঞ্জাব প্রদেশের রাওলপিন্ডি জেলার একটি শহর। এটি গুজর খাঁর তহসিল সদর দপ্তর এবং পাঞ্জাবের বৃহত্তম তহসিল ভূমি অঞ্চল হিসেবে পরিচিত এলাকা।

গুজর খাঁ পাকিস্তানের ইসলামাবাদ থেকে প্রায় ৫৫ কিলোমিটার দক্ষিণপূর্ব এবং পাঞ্জাব রাজধানী লাহোরের উত্তর-পশ্চিমের প্রায় ২২০ কিলোমিটার দক্ষিণে অবস্থান করছে। ভৌগোলিক অবস্থান অনুযায়ী, শহরটির উত্তরে রাওয়ালপিন্ডি, ইসলামাবাদ ও এটক, দক্ষিণে ঝািলাম, লাহোর ও গুজরাত, পূর্বে আজাদ জম্মু ও কাশ্মীর ও কাহুতা এবং পশ্চিমে চকওয়াল এবং খুশাব ঘিরে রেখেছে।

শহরটি পোঠোহার অঞ্চলের প্রাণকেন্দ্রে অবস্থান করছে, যেটি শহর ও পার্শ্ববর্তী অঞ্চলটি তার সামরিক সংস্কৃতির জন্য বিখ্যাত এবং কখনও কখনও **শহীদানের জমীন** হিসাবে পরিচিত, এঠছাও এটি নিশান-ই-হায়দরের থেকে সম্মানজন ২টি পুরস্কার গ্রহণ করেছেন। শহরের অন্যান্য কেন্দ্রের মত এখানকার প্রধান জেলা শহরেও হাসপাতাল রয়েছে, যেখানে বেসরকারি ও জনস্বাস্থ্য ও চিকিৎসা সেবা রয়েছে।

## তথ্যসূত্র

বিষয়শ্রেণী:পাকিস্তানের শহর
পামোলিভ (মার্কা)

**পামোলিভ** (ইংরেজি:**Palmolive**) ট্রেডমার্কের পণ্যগুলি মার্কিন কোম্পানি কোলগেট-পামোলিভ দ্বারা উৎপাদিত। পামোলিভ নামটির উৎপত্তি ১৮৯৮ সালে এবং কোম্পানিটি বিভিন্ন দেশে পণ্য বিক্রি করে। পণ্যগুলির মধ্যে অন্তর্ভুক্ত সাবান, শ্যাম্পু, চুলের কন্ডিশনার, শরীর ধৌত এবং হাত ধৌত করার তরল। এছাড়াও কিছু দেশে পণ্যের তালিকায় থালাবাসন ধৌত করার তরলও অন্তর্ভুক্ত।

## ইতিহাস
এটি ১৮৬৪ সালে প্রতিষ্ঠিত হয়। বি. জে. জনসন সাবান কোম্পানি ১৮৯৮ সালে পাম ও অলিভ তেল দিয়ে পামোলিভ সাবান উৎপাদন শুরু করে,  উক্ত সূত্রটি কোম্পানির দ্বারা তৈরি করা হয়েছিল। ১৯২৮ সালে কোলগেট এবং পালমোলিভ কোম্পানি একত্রিত হয়। ১৯৫৩ সালে কোম্পানিটি যৌথ উদ্যোগের কোম্পানিতে পরিণত হয়ে কোলগেট-পালমোলিভ কোম্পানি নাম ধারণ করে।

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:কোলগেট-পামোলিভ মার্কা
বিষয়শ্রেণী:সাবানের মার্কা
বিষয়শ্রেণী:মার্কিন মার্কা
বিষয়শ্রেণী:পরিষ্কারক পণ্যের মার্কা
বিষয়শ্রেণী:চুলের যত্নের পণ্য
বিষয়শ্রেণী:শ্যাম্পুর মার্কা
বিষয়শ্রেণী:ত্বকের যত্নের মার্কা
বিষয়শ্রেণী:১৮৯৮-এ প্রবর্তিত পণ্য